इंडियन ऑयल कॉरपोरेशन (आईओसी), भारत पेट्रोलियम कॉरपोरेशन (बीपीसीएल) और हिंदुस्तान पेट्रोलियम कॉरपोरेशन (एचपीसीएल) देश में तीन प्रमुख सार्वजनिक ओएमसी हैं। एक घरेलू ब्रोकरेज फर्म के विश्लेषक ने कहा, 'एचपीसीएल पर ज्यादा असर होगा क्योंकि उसका विपणन पर ज्यादा जोर रहा है।' आईआईएफएल की एक शोध रिपोर्ट के अनुसार एचपीसीएल की विपणन से संबंधित एबिटा भागीदारी सर्वाधिक है। हालांकि विश्लेषकों का मानना है कि पुराने भंडार से मिलने वाली बढ़त से कंपनी को कुछ हद तक भरपाई में मदद मिल सकती है। एक अन्य विश्लेषक ने बताया, 'उम्मीद है कि तिमाही के अंत तक भंडार में कुछ वृद्घि होगी। यदि कीमतें स्थिर रहती हैं तो इसमें कुछ और बढ़ोतरी हो सकती है।' इन तीनों कंपनियों में आईओसी को अपने भंडार से ज्यादा फायदा मिलने की आशा है।